
	[bookmark: nev]PINTÉR IBOLYA KATALIN
pinteribolya95@gmail.com
közgazdálkodás és közpolitika
MA, 5. félév
Nemzeti Közszolgálati Egyetem
Államtudományi és Nemzetközi Tanulmányok Kar 
	
[bookmark: _GoBack]






Témavezető:
	Dr. Kriskó Edina
egyetemi docens, NKE ÁNTK




A kormányzati kommunikáció feladatai és gyakorlata egészségügyi vagy más veszélyhelyzet idején Magyarországon

Az alábbi dolgozat az egyre növekvő válságok és veszélyhelyzetek korában az államok számára kulcsfontosságú kommunikációs területet, a kormányzati kommunikációt vizsgálja. A tanulmány fókuszában Magyarország veszélyhelyzetek idején alkalmazott kormányzati kommunikációs stratégiája, illetve a Covid-19 világjárvány és az orosz-ukrán háború kapcsán folytatott retorika áll. Az eredmények azonban relevánsak más típusú veszélyhelyzetekkel foglalkozó kutatások számára is. Az elemzés nemzetközi szakirodalmi összefoglalóra, a két jelzett esettanulmányra, a közlemények vizsgálatakor pedig a szövegelemzés módszerére támaszkodik.
A tanulmány célja bemutatni, hogyan teljesít a kormányzati kommunikáció elhúzódó veszélyhelyzetek idején, és hogyan igyekszik befolyásolni a közvéleményt, s ez mennyiben támogatja a válságkezelést. Az eredmények azt mutatják, hogy a Magyar Kormány számára egyébkor alkalmazott háborús retorika válsághelyzetek idején - járvány és humanitárius válság idején is elővehető és hatékony eszköz, hiszen van tudati előzménye, a hazai közvélemény számára évek óta ismerős szófordulatokat szólaltat meg. A tanulmány arra is rávilágít, hogy az átláthatóság, a megbízhatóság és az időbeni információk nyújtása az állampolgároknak létfontosságú a kormányzati kommunikáció sikerességéhez veszélyhelyzetek idején.
Az eredményeknek gyakorlati és elméleti jelentősége is van, és hozzájárulnak az államok válságkommunikációs gyakorlatainak jobb megértéséhez és fejlesztéséhez.



